Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 15 ก.พ.65
Daily Focus - บล.ฟินันเซีย ไซรัส ประจำวันที่ 15 ก.พ.65
15 ก.พ. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index จะแกว่งตัว Sideways to Sideways Down บริเวณ 1,680+- จุด ซึ่งเป็นระดับแนวรับสำคัญแรก โดยภาพรวมยังขาดปัจจัยบวกเข้ามาหนุน ตลาดยังจับตาสถานการณ์ตึงเครียดในยูเครนว่าจะมีทิศทางดีขึ้นและเห็นการเดินหน้าเจรจาพูดคุยระหว่างคู่พิพาทหรือไม่ ขณะที่อีกปัจจัยที่ต้องติดตามคือรายงานการประชุม FED เดือน ม.ค. ที่จะเปิดเผยในคืนวัน พุธซึ่งคาดจะเห็นสัญญาณการปรับขึ้นดอกเบี้ยที่ชัดเจนในการประชุมเดือนหน้า ขณะที่ภาคการท่องเที่ยวจะเริ่มฟื้นตัวชัดขึ้นในครึ่งหลังของปีนี้ หนุนการเติบโตระยะยาวและหนุนกระแสเงินทุนให้ยังอยู่ในแนวโน้มไหลเข้า กลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ PER/PBV ไม่สูง
สำหรับหุ้นเด่นวันนี้ : แนะนำ “ซื้อ” HMPRO ราคาเป้าหมายจาก FSSIA ที่ 18.30 บาท คาดกำไรไตรมาส 4/64 ฟื้นตัวแข็งแกร่ง โต 79% จากไตรมาสก่อน และโต 1% จากปีก่อนหลังคลาย Lockdown ทำให้การเติบโตของยอดขายจากสาขาเดิมฟื้นแรง หนุนทั้งปี 2564 คาดโต 2% จากปีก่อน
ส่วนปี 2565 คาดฟื้นตัวต่อเนื่องและได้อานิสงส์บางส่วนจากช้อปดีมีคืน นอกจากนี้ยังเน้นเพิ่มสินค้า House Brand เพื่อเพิ่ม Margin และเปิดสาขาใหม่เชิงรุกมากขึ้น คาดกำไรปี 2565 โต 22% จากปีก่อน ให้แนวรับ 14.60//14.30 บาท แนวต้าน 15//15.40 บาท